Stellan Skarsgård
Stelanas Skarsgordas (angl. Stellan Skarsgård, g. 1951 m. birželio 13 d.) – švedų aktorius. Stelanas žinomas dėl bendradarbiavimo su režisieriumi Lars von Trier, suvaidinęs filmuose „Prieš bangas“ (1996 m.), „Šokėja tamsoje“ (2002 m.), „Dogvilis“ (2007 m.), „Melancholija“ (2011 m.) ir „Nimfomanas“ (2014 m.). Ankstyvieji Stelano vaidmenys anglakalbiuose filmuose – šnipų filme „Raudonojo spalio medžioklė“ (1990 m.), Gus Van Sant dramoje „Gerasis Vilas Hantingas“ (1997 m.), taip pat veiksmo filme „Roninas“ (1998 m.) ir istoriniame filme „Karalius Artūras“ (2004 m.). Nuo to laiko Stelanas vaidino įvairiuose kino hituose, tokiuose kaip „Karibų piratai: numirėlio skrynia“ (2006 m.) ir „Karibų piratai: pasaulio pakrašty“ (2007 m.). Jis taip pat vaidino muzikiniame filme „Mamma Mia!“ (2008 m.) ir jo tęsinyje „Mamma Mia! Here We Go Again“ (2018 m.). Jis taip pat vaidino Ron Howard filme „Angelai ir demonai“ (2009 m.), David Fincher trileryje „Mergina su drakono tatuiruote“ (2011 m.), Terry Gilliam filme „Žmogus, kuris nužudė Don Kichotą“ (2018 m.) ir Denis Villeneuve mokslinės fantastikos epe „Kopa“ (2021 m.). Nuo 2011 m. jis pateko į „Marvel Cinematic Universe“ įkūnydamas daktarą Eriką Selvigą superherojų filmuose „Toras“ (2011 m.), „Keršytojai“ (2012 m.), „Toras 2: tamsos pasaulis“ (2013 m.) ir „Keršytojai: Altrono amžius“ (2015 m.).